CELEX: 32021D2132
Language: hr
Date: 2021-11-29 00:00:00
Title: Odluka Vijeća (EU) 2021/2132 od 29. studenoga 2021. o stajalištu koje treba zauzeti u ime Europske unije u okviru zajedničkog odbora osnovanog Sporazumom o sigurnosti civilnog zrakoplovstva između Europske unije i Vlade Narodne Republike Kine u pogledu donošenja poslovnika zajedničkog odbora

3.12.2021   
               
               
                  HR
               
               
                  Službeni list Europske unije
               
               
                  L 432/34
               
            
         ODLUKA VIJEĆA (EU) 2021/2132
         od 29. studenoga 2021.
         o stajalištu koje treba zauzeti u ime Europske unije u okviru zajedničkog odbora osnovanog Sporazumom o sigurnosti civilnog zrakoplovstva između Europske unije i Vlade Narodne Republike Kine u pogledu donošenja poslovnika zajedničkog odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o sigurnosti civilnog zrakoplovstva između Europske unije i Vlade Narodne Republike Kine (1) („Sporazum”) odobren je u ime Unije Odlukom Vijeća (EU) 2020/1075 (2) te je stupio na snagu 1. rujna 2020. (3).
                  
               
                     (2)
                  
                  
                     Člankom 11. stavkom 1. Sporazuma predviđa se osnivanje zajedničkog odbora stranaka radi djelotvornog funkcioniranja Sporazuma.
                  
               
                     (3)
                  
                  
                     Člankom 11. stavkom 3. Sporazuma predviđa se da zajednički odbor sastavlja i donosi svoj poslovnik.
                  
               
                     (4)
                  
                  
                     Komisija i Uprava za civilno zrakoplovstvo Kine surađivale su pri izradi nacrta poslovnika.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru zajedničkog odbora u pogledu donošenja poslovnika zajedničkog odbora jer će poslovnik biti obvezujući za Uniju. Stajalište Unije u okviru zajedničkog odbora trebalo bi se temeljiti na nacrtu odluke zajedničkog odbora,
                  
               DONIJELO JE OVU ODLUKU:
         
            Članak 1.
            
               1.   Stajalište koje treba zauzeti u ime Unije na prvom sastanku zajedničkog odbora osnovanog Sporazumom o sigurnosti civilnog zrakoplovstva između Europske unije i Vlade Narodne Republike Kine u pogledu donošenja poslovnika zajedničkog odbora temelji se na nacrtu odluke zajedničkog odbora (4).
            
            
               2.   Predstavnici Unije u okviru zajedničkog odbora mogu dogovoriti manje izmjene nacrta odluke zajedničkog odbora bez daljnje odluke Vijeća.
            
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 29. studenoga 2021.
            
               
                  Za Vijeće
               
               
                  Predsjednica
               
               S. KUSTEC
            
         
         
            (1)  SL L 240, 24.7.2020., str. 4.
         
         
            (2)  Odluka Vijeća (EU) 2020/1075 od 26. lipnja 2020. o sklapanju Sporazuma o sigurnosti civilnog zrakoplovstva između Europske unije i Vlade Narodne Republike Kine (SL L 240, 24.7.2020., str. 1.).
         
            (3)  SL L 3, 7.1.2021., str. 3.
         
         
            (4)  Vidjeti dokument ST 13626/21 na http://register.consilium.europa.eu.